
Mourens (Mouchi) Evertsz ta sigui ku su tradishon. Tur aña e ta dòrna su pal’i Shimaruku i transform’é den su 
Pal’i Pasku. Den e temporada aki e ta limpia su kachu i karkó, wardando riba e dia pa anunsiá Misa di Aurora. 


Mouchi ta sigui k’e tradishon 

K R A L E N D I J K / 
ORANJESTAD – E dos 
empresarionan 
boneriano 


Leroy i su ruman René Sed- 
ney, ku respaldo di famia 
Sedney, ta marka pouta na 


Segundo establesimentu di Olive Tree 
Empresarionan boneriano 
ta marka pouta na Aruba 


Aruba, manera nan ta bisa. 
Despues ku nan a kumpra 
e agensia funerario Olive 


Tree na San Nicolas, en- 
trante promé di novèmber 
nan tin tambe un segundo 
establesimentu di Olive 
Tree na Piedra Plat. 
Famia Sedney a drenta e 
brènch di agensia funerario 
añanan pasá ora ku nan a 
kumpra e agensia funerario 
‘El Señorial’ serka Crisma 
Henriquez. Nan no a sinta 
ketu. Nan a invertí den e 
negoshi aki. Banda di in- 


vertí den un edifi sio moder- 
no ku su frizernan pa warda 
morto, nan a instalá tambe 
un krematorio. Den kurso 
di aña pasá nan a atkirí e 
agensia funerario eksistente 
Olive Tree na San Nicolas 
i mientrastantu nan a habri 
un fi lial na Piedra Plat, 
inkluso ku su krematorio. 
Entrante promé di novèm- 
ber el a drenta operashon. 

Felis dia, Dios bendishoná boso. 
Nos ta sigui e siman akí. Awor 
ku e asuntu di hopi áwaseru ta 
kai, ta grita gobièrnu manda tur 
palabra sushi i empresa mal kon- 
tentu, mi ta sigur momentu un di 
e hendenan akí topa e diputado 
konserní, sea nan ta kita kara pe 
òf salud’é, papia kuné manera 
nada a pasa. 


** 
Otro kos, no ta e gobièrnu aktual 
ta responsabel pa e situashon 
fastioso ku ami, abo i tur hende 
na Boneiru praktikamente ta su- 
fri pe. Fo’i añanan 1970 te awor, 
kisas asta promé, mester a desa- 
royá e isla bon. Awor pa bisa ko- 
rektamente, ni e gobièrnu aktual, 
tampoko esun ku ta bai sinta, sí 
no ta esun aktual mes ta keda, 
no por kambia nada mas. Loke 
konstruí nobo, tin ku hasié bon. 
E situashon aktual ta hopi difísil 
pa drecha. Kontrario, el a bira pió 
ku e asuntu di kuida koral, òf awa 
no por bai laman mas manera 
ántes. Momentu ku koral a nase, 
mi ta asumí ku ya áwaseru tabata 
kai i awa tabata yega na e koral- 
nan. Mi no tabata na komienso di 
mundu, pero mi ta kere asina e a 
sosodé. 


*** 
No solamente nos desaroyo di 
sistema pa awa bai ta malísimo. 
E forma ku nos ta pensa i traha 
kaminda tereno pa edifi sio, nos 
falta hopi pa siña. Sigur momentu 
ku hopi awa kai den un tiru duru, 
ta di spera hopi awa ta keda na 
sierto sitio. Esei no por evitá i e ta 
komprendibel. Pero poko despu- 
es e mester bai for di e sitio. Esei 
no ta sosodé, pasobra e struktura 
den su totalidat ta mal hasí. No tin 
otro palabra. 


*** 
Mi no ta mustra dede riba niun 
hende. Huntu nos a kontribuí na 
e desaroyo aktual. Úniko kos ku 
nos por hasi ta konstruí pa futuro 
i mihó. Momentu ku pinta un plan 
pa desaroyá, studia esaki duran- 
te henter aña. Kòrda tin momentu 
di sekura, yobida i danki Dios te 
ainda na Boneiru no tin sneu. 
Debí ku mayoria luna di aña na 
Boneiru no tin yobida, ta pone ku 
nos ta konstruí sin tene kuenta ku 
momentu áwaseru kai. Momentu 
plania pa traha kaminda, hasié di 
tal manera ku momentu áwaseru 
kai no ta krea problema, òf hopi 
problema ku awa ta keda na e 
sitio. 


*** 


E ta konta pa otro kos tambe. 
Anto sí no ke pa e awa bai la- 
man, kisas no mester ta un prob- 
lema, pero mester buska un otro 
solushon. Kisas instalá pòmp pa 
momentu awa yega sierto altura, 
e pòmp ta aktivá. Ta djis algun 
kos ku mi ta pensa ku por yuda, 
pa momentu áwaseru kai, tin mé- 
nos molèster. 


*** 


KRALENDIJK – Sera- 
mentu di BonLab manera 
e ministerio di VWS ke, ta 
nifi ká un redukshon riba e 
kapasidat di kuido na Bo- 
neiru i p’esei ta impruden- 
te. Esaki Angel Bermudez, 
kende tabata èks direktor di 
e anterior ofi sina di seguro 
di kuido Karibe Hulandes, 
ZVK, i tin bon bista den e 
funshonamentu di servisio 
di laboratorio riba e isla, ta 
haña. E ta kalifi ká Mariadal 
komo un mònster ku anu- 
almente ta guli anualmente 
mas di 50 porshento di e 
presupuesto di ZJCN. Su 
ambishon ta pa ta un sentro 
médiko general, ku fasilidat 
di tur lokèt. Esaki di akue- 
rdo ku un publikashon di 
Dossier Koninkrijkrelaties. 
Djaluna e lidernan di 
frakshon ku ta na Den Haag, 
Tjin Asjoe, Abraham, Ber- 
nabela i Coffi e, a trata na 
konvensé direktor di ZJCN, 
Barnard, di e ministerio di 
VWS, pa trata na wanta ter- 
minashon di e kontrakt di 
kuido ku BonLab. 
Bermudez ta kompartí 
su preokupashon ku e ser- 
visio na siudadanonan neta- 
mente ta bai atras sí Mari- 
adal haña monopolio riba 
laboratorio. Esaki ta traha 


nèt kontrario i lo kondusí 
na tempu di espera largu. 
Un grado di konkurensia 
semper ta traha kontra. 


Komparashon 
E èks direktor di ZVK 
ta haña ku riba su mes ta 
mira hustamente riba e kos- 
tonan. Pero bo mester wak 
tambe na e kalidat. Kalkulá 
Mariadal i BonLab sola- 
mente a base di e kostonan, 
ta bai manká. Un gran parti 
di e kostonan serka Mari- 
adal, por ehèmpel pa in- 
frastruktura i logístiko, ta 
kubrí for di e presupuesto 
general, dor di kua e kos- 
tonan real di e laboratorio 
no ta kompletamente bisto. 
Na BonLab sí por kalkulá 
tur kosto. 
“Mariadal ta un mòn- 
ster ku anualmente ta guli 
anualmente mas di 50 por- 
shento di e presupuesto di 
ZJCN. Su ambishon ta pa 
ta un sentro médiko gener- 
al, ku fasilidat di tur lokèt. 
Sí esaki no semper ta traha 
efektivo, bo ta mira na e 
botikanan. Desde traspaso 
i seramentu di e botika den 
sentro di Playa, bo ta keda 
referí na Mariadal. No a at- 
endé esaki bon. No muchu 
tempu pasá a para e servi- 


sionan i botika debí na falta 
di personal,” segun Bermu- 
dez. 


Koperashon 
E argumento ku ZJCN ta 
usa ku den kaso di kalami- 
dat por desvia pa Kòrsou 
pa servisionan di laborato- 
rio, Bermudez no ta haña 
un pensamentu di trankil- 
isashon. Den pasado Mari- 
adal a hasi esaki na dife- 
rente okashon. Komo ku 
buelonan ta kai afó regu- 
larmente, pruebanan tin biá 
mester a keda drumi oranan 
largu na aeropuerto. Tambe 
en bista di salubridat púb- 
liko konsentrá laboratorio 
na un sitio, no ta deseabel. 
Un hospital debí na peli- 
ger di kontagio, ta un asi- 
na yamá instituto di rísiko 
haltu. Bo no mester ke por 
tur hende bini huntu na un 
lokalidat serka un ola nobo 
di Corona òf MRSA. 
E solushon, segun Ber- 
mudez, no ta seramentu di 
BonLab, pero promoshon 
di koperashon ku Mariadal. 
P’esei a papia ya kaba na 
2017. E kostonan di labo- 
ratorio na Boneiru ta mas 


haltu ku e pro medio na 
Europa Hulandes. Esaki tin 
di aber ku e eskala chikitu, 
pero tambe na falta di ko- 
perashon. Na lugá ku Bon- 
Lab i Mariadal duna otro 
back-up, nan tin pa esei nan 
propio fasilidat. Bermu- 
dez: “Mi a yega di mira ku 
Mariadal ta laga hasi tèst na 
Kòrsou, miéntras BonLab 
tambe por hasi esaki. E 
koperashon e tempu ei na 
último momentu no a sigui 
dor di inkumplimentu di e 
aktornan prinsipal.” 


Privatisashon 
Bermudez ta haña ku e 
partidonan enbolbí mester 
hasi tur loke ta posibel pa 
ainda yega na un koper- 
ashon. Laga BonLab hasi 
e servisio na dòkternan di 
kas i pashèntnan, no mester 
pasa esaki pa Mariadal. Ki- 
sas esaki ta mustra efi siente, 
pero VWS e ora no tin bista 
skèrpi mas den e kostonan 
real. I esaki ta bai a kosto di 
e servisio na e pashèntnan. 
Tal bes privatisashon ta un 
opshon, manera na Aruba 
ku Laboratorio Familiar ku 
ta funshoná bon. 


Eks direktor di ZVK Marlon Bermudez: “Seramentu BonLab imprudente” 


MARIADAL TA UN MÒNSTER 


KU TA CHUPA PLAKA 


I N V I T A S H O N 


Boso ta keda kordialmente invitá na un Santu Sakrifisio di 
misa na okashon di 1 aña di fayesimentu pa deskanso di 
alma di defuntu 
Carlos Jose 
Winklaar 


Mihó konosí komo ‘El Tigre’ 


Ku ta tuma lugá, djaweps 
10 di novèmber pa 7:30 di 
anochi na Misa La Birgen di Coromoto, Antriol. 


Aseptá esaki komo invitashon personal. 

Programanan di Bonaire.tv 
TELBO kanal 70 
Flamingo TV kanal 23 


Djamars 8 novèmber 2022 


12.00 Programa Politiko: 
MPB episodio 3 
13.00 Aki Boneiru: 
Felix Nicolaas 
14.00 Herensia: 
Mangrove Maniacs 
15.00 BAPA: 
Cedric Soleana 
16.00 Aktualidat: 
Nort van Hulten 


17.00 Aki Boneiru: 
Bud i Heather 
18.00 Herensia St Eustatius: 
Walten Smit 
19:00 BAPA: 
Dia di Diabetes 


20:00 Herensia: 
Angelika Kelly-Harms 
21.00 Aki Statia: 
Mini pastor Statia 
22.00 Herensia: 
Bertha Hart 
23.30 Puerto Latino: 
Luis Zárraga 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Reﬂ ekshon di siman 
NO DUDA, DIOS 
TIN UN BON PLAN 
"SEÑOR lo bringa pa boso i boso lo keda ketu.“ E ora ei 
SEÑOR a bisa Moisés: “Pakiko bo ta sklama na Mi? Bisa e 
yunan di Israel pa sigui dilanti." Eksodo 14:14-15(BS) 


Kisas bo tin basta tempu kaba ta hasiendo orashon, pa di- 
rekshon den bo bida, pa kiko hasi, kiko sigui hasi, òf no 
sigui hasi. 
Bo ta pidi Dios pa un poko mas klaridat i pa konfi rmá bo 
esei tambe. (Mi tambe meskos.) 
Miedu, insiguridat ta pone nos duda tin biaha i ta pone nos 
puntra, si di bèrdat Dios tin un bon plan pa nos, na mo- 
mento ku obedensia ta difísil pa nos komprondé. 
Ma bo sa ku tin biaha Dios ta pidi esakinan di nos: 
- Pa nos pordoná na lugá di keda rabiá. 
- Pa keda i no bai, ounke nos ta preferá di bai, òf ’visa versa’. 
- Pa konfi ’É, ora ku kos ke mantené kòntròl. 
- Pa laga lòs, na lugá di keda tene n’é kos ku ta stroba bo 
pa avansá. 
Dios ta pidi di nos, pa laga E bringa e bataya pa nos. 
Tin momento por parse ku loke Dios ta pidi nos ta algu ku 
no ta ’make sense‘ ma nos por obedes’É, pasobra Dios ta 
un bon Dios! E tin un BON PLAN!! 
Ora ku nos ta dispuesto pa kana pa medio di fe sin sa kon 
tur kos lo funshoná, nos lo kontra nos milager ku ta n’é otro 
banda di nos obedensia. Kiko bo ta skohe awor? 


Laga nos sigui progresá den fe i obedesé Dios. 


Diannenara Mercera 


Produkshon PGM 


K R A L E N D I J K — 
“Un tereno mas grandi, lo 
ta bon. No pa tuma mas 
kachó pero pa amplia espa- 
sio di kouchinan”. Durante 
e programa di BonaireTv 
AKTUALIDAT, Sanne At- 
tevelt mènedjer di asilo di 
bestia ta splika. No ta un 
sekreto ku Animal Shelter 
tin su man yen. E kanti- 
dat di kachó i pushi a subi 
drástikamente den e asilo. 
Apesar di esaki tòg tur dia 
di nobo tin mas animal ta 
drenta. 


Pa amplia espasio den kouchi 
Asilo di bestia ta deseá mas espasio 


Den komunidat ta lanta e 
idea ku un tereno mas gran- 
di lo ta e solushon. Riba 
esaki Attevelt ta splika lo 
siguiente. “Nos lo ta deseá 
mas tereno pa operá animal 
shelter. Esaki no nesesa-ria 
amente pa mas kouchi, pero 
mas bien pa drecha entre 
otro espasio di e kouchi- 
nan.” Banda di mas espasio 
intenshon di un tereno mas 
grandi ta tambe pa duna e 
kachónan un espasio unda 
nan por move pafó di kou- 
chi. 


Attevelt lo ke mira tam- 
be un parke pa kachó riba e 
tereno. Praktikamente Bo- 
neiru no tin un lugá unda 
por bai rekreá ku kachó 
trankil. Animal Shelter ta 
invoká riba ekspandé a 
base di espasio pa kouchi. 
Tur otro ekspanshon lo ni- 
fi ká ku e problema aktual lo 
sigui presentá su mes den 
futuro. “Tanten hendenan 
no bira konsiente ku mester 
sterilisá nan bestia di kas, 
e problema ta keda krese,” 
Attevelt ta konkluí. 

K R A L E N D I J K - 
BONERIANO ta dispone 
di informashon ku Norbert 
Tadema lo no lanta un par- 
tido polítiko nobo, pero sí 
ku e ta bai afiliá na Move- 
mentu21 (M21). E partido 
liderá pa Daisy Coffie. 
Algun luna pasá Tadema 
a anunsiá ku e ta konsid- 
erá na kuminsá su propio 
partido polítiko. Su vishon 
tabata pa bin ku un partido 
polítiko ku ta salbaguardiá 
interes di tur forma di bida 


na Boneiru. “Hende, bestia 
i tur forma di bida. Mi ke 
i mi ta bai pa un Boneiru 
habitabel pa tur”, ta loke el 
a splika den un entrevista 
ku BONERIANO. 
“Mi ta riba lista di M21 
p’e próksimo elekshon”, 
Tadema ta splika. E ta bisa 
ku e partido ku el a skohe ta 
haña e komunidat boneria- 
no sumamente importante. 
“Pero mi ke lucha tambe pa 
tur animal riba e isla aki.” 
No ta un sekreto ku 


Tadema 
ta 
desaprobá 
fuertemente e maneho di 
bestia ku gobièrnu aktual 
ta hiba. Mihó bisá, falta 
di un maneho di bestia, 
segun Tadema. Pues lógi- 
kamente ta asumí ku el o 
dirigí su mes mas riba e 
punto aki durante su kam- 
paña benidero. Mirando e 
problemátika ku nos tin pa 
ku entre otro kachónan riba 
kaya, ta opvio ku Tadema 
a skohe un bon tópiko pa 
drenta arena polítiko. 


Lucha pa bestia ta sigui: 
Norbert Tadema 
a bai M21 


REUNION KONSEHO INSULAR 


Presidente ta partisipá ku tin un reunion públiko di Konseho Insular 
(toma di desishon), riba djaluna 14 novèmber 2022, pa 17.00’or 
den sala di reunion di Konseho Insular na Passangrahan. 
Agènda: 
1. 
Apertura / Partisipashon; 
2. 
Tempu pa pregunta; 
3. 
Oportunidat pa siudadano hiba palabra; 
4. 
Dokumentonan ku a drenta (periodo 16 di ougùstùs te ku 24 di 
òktober 2022); 
5. 
Stipulashon di agènda; 
6. 
Stipulashon di e diseño di presupuesto 2023 pa Entidat 
Públiko Boneiru; 
7. 
Klousura. 
Ta invitá Kolegio Ehekutivo. 
E konvokashon aki lo keda publiká elektrónikamente riba e parti 
públiko di e sistema di informashon di Konseho Insular (RIS) i te 
asina leu ku ta aplikabel, e dokumentunan konserní manera 
kustumber ta na Grefi na disposishon. 
Lo transmití e reunionnan di Konseho Insular “live” atrabes di e dos 
kanalnan di televishon Nos Tv i Dutch Caribbean TV. Tambe por 
sigui e reunion riba nos página di facebook i Youtube. 
E.E. Rijna 
Presidente 



KRALENDIJK 
-- 
Den su edishon di luna di 
novèmber, Scuba Diving 
Magazine a anunsiá e ‘2023 
Readers Choice Awards’. 
Boneiru a haña rekonose- 
mentu den 13 kategoria i ta 
mantené komo number den 
buseo for di kosta. 
Kasi 6000 sambuyadó 
rekreashonal a partisipá na 
e di 30 enkuesta di ‘Read- 
ers’ Choice di Scuba Div- 
ing Magazine’ pa skohe e 
mihó destinashonnan pa 
sambuyá na mundu. A kon- 
ta e votonan den diferente 
kategoria a base di e desti- 
nashonnan pa sambuyá ku 
nan a bishitá durante e úl- 
timo dos aña. 


E reputashon ku Boneiru 
tin komo paraiso di sam- 
buyamentu, ta keda dominá 
e mundu di buseo. E isla a 
gana 13 diferente premio 
den ‘2023 Readers’ Choice 
Awards’, entre otro 6 pues- 
to number unu. 
Pa di 30 aña tras di otro, 
Boneiru ta mantené su mes 
komo e destinashon num- 
ber unu pa buseo for di 
kosta den region karibense 
i atlántiko. E isla a konkistá 
e promé lugá den sinku otro 
kategoria regional tambe, 
entre otro ‘Best Beginner 
Diving’, ‘Best Macro Life’, 
‘Best Snorkeling’, ‘Best 
Health of Marine Environ- 


ment’ i ‘Best Underwater 
Photography’. 
Banda di esei, Boneiru 
a risibí un klasifikashon 
di ‘Readers Choice’ pa 
‘Best Value’, ‘Advanced 
Diving’, ‘Big Animals’, 
‘Wreck Diving’, ‘Wall Div- 
ing’, ‘Best Overall’ i ‘Cave, 
Cavern and Grotto’. 
Miles Mercera, direk- 
tor di Tourism Corporation 
Bonaire (TCB), ta bisa: 
“Nos ta selebrá esaki komo 
komunidat, pasobra e ta un 
rekonosementu pa e trabou 
duru i e esfuersonan riba 
tereno di medioambiente ku 
diferente partner na nos isla 
a hasi pa mantené Boneiru 
‘Blue’ ku enfoke riba nos 
vishon pa sostenibilidat. 
Nos no ta konsiderá esaki 
solamente komo un premio, 
pero tambe un rekonose- 
mentu di loke ta berdadera- 
mente importante pa nos, 
esta e sinergia i amor entre 
mama naturalesa i e natura- 
lesa humano. Na nòmber di 
nos tur,masha pabien.” 


Pa buseo for di kosta 
Boneiru ta keda destinashon 
number unu 


Yunan di kriansa, rumannan, subrino i subrinanan, i demas 
famia, ta anunsiá ku a bai sosega den brasa di Señor: 
Bartolomeo Maria Winklaar 


Mihó konosí komo ‘Bato’ 


Dia, ora i lugá di entiero ta wòrdu anunsiá 
despues. 


Djamars 8 novèmber 2022 
6 


KRALENDIJK – “Mi a 
tarda pa pone e invitashon 
akí, komo ku meskos ku 
luna pasá nos tabata evalu- 
ando i kontrolá e situashon 
di tempu i sí áwaseru lo 
duna nos oportunidat pa 
organisá ‘Anochi ku luna 
yen’. Mi a bai kontrolá ka- 
minda pa bai i e sitio mes, 
ku ta Dushi Kunuku Nos 
Deseo. Esaki ta kunuku di 
Julian Emerenciana kamin- 
da e famia akí ta biba de un 
bunita naturalesa,” Ubaldo 
Anthony di e komishon di 
‘Anochi ku luna yen’, ta 
skirbi. 
Komishon 
organisadó, 
huntu ku SKAL, ke invitá 
amantenan di e aktividat 
akí, pa asistí awe djamars 8 
di novèmber di 7’or pa 9’or 
na e anochi ku luna yen. 
Trese bo inspirashon 
kiko mes ku e por ta, bin 
presentá esaki pa esnan pre- 
sente por disfrutá di dje. 


Anochi ku luna yen awe 


Esaki por ta un poema di 
bo mes òf di un otro outor, 
ademas kuenta, storia, 
kachito, chiste por. Laga 
nos skucha bo bos sea papiá 
òf kantá, pues bo kansion 
tambe ta bon biní. 
A skohe e ruta di sùit pa 
yega na e kunuku. Kamin- 
da Yato Bako stret pariba, 
pasa koperativa KRIABON 
tambe APEM, yega te na e 
kònteiner kòrá, lora su di- 
lanti bai nort te ora mira e 
mulina di Pos Bará di Kar- 
ta, sigui e kaminda ei pa 
yega na e kunuku. No esun 
ku porta blanku grandi stret 
bo dilanti, pero e otro na bo 
man robes. 
Riba e potrètnan tin fle- 
cha pa yudá bo yega na e 
kunuku ku ta keda den área 
di Seru Bará di Karta. Tin 
bùs meskos ku sèmper, si 
bo ke hasi uso di dje, bo por 
bini 6’or na SKAL, pa por 
biaha huntu ku otro perso- 


nanan ku tambe ta bai den 
bùs. 
Na Rincon e kustumber 


a keda meskos, ku ta pari- 
ba di misa lora rònt sali na 
busto di Djul Abraham bini 


Playa. No laga e kos keda 
kas bini kuné, nos ta topa 
aya. 


EXECUTIEVERKOOP 


Op woensdag 9 november 2022, om 10:00 uur, vindt 
een openbare verkoop plaats. 


Te koop wordt aangeboden: 
Toyota VITZ bouwjaar 2007 
Toyota Dubbelcabine HILUX bouwjaar 2000 
Oranje Betonmolen 200V 


De auto’s en bedrijfsinventaris is 30 minuten vóór 
de verkoop voor één ieder te bezichtigen. 
De verkoop, in opdracht van de ontvanger van de 
Belastingdienst Caribisch Nederland vindt plaats op 
het adres: Kaya Johanna 5 Antriol Pariba 


Belastingdeurwaarder belast met de executie 
Arnaud, Jaregino Ashiko. 

Awèl si, Monchi el a skirbi di ALM, 
Altijd Laat Maatschappij, pero el 
a lubidá di bisa ku Insel Air a sigui 
ALM.. 


Tonchi, Bores ta trep pa su kue- 
nta e dianan akí na Aruba. Un bes 
aki e ta manda selﬁ e ku el a saka 
di e nòmber Aruba. 


Nòchi Willem, konsehero di Union Sindikal Boneriano, USIBO 


**Un sinsero palabra di kondolen- 
sia na famia i tambe na mundu sindi- 
kal di Kòrsou i otro islanan ku fayesi- 
mentu di un di e sindikalistanan di 
taya, Hubert ‘Bèbè’ Rojer. 
Un lider sindikal komprometé na e 
lucha pa e klase trahadó i su famia 
i ku a duna su bida henter na e lu- 
cha akí. Nos ta deseá henter su famia 
forsa i deskanso na su alma. 
Siman pasá USIBO a asistí huntu 
ku un delegashon di dunadó di trabou 
na un enkuentro orientativo ku un del- 
egashon di Ministerio di Asuntunan 
Interno di Hulanda, pa interkambiá 
riba e intenshon pa introdusí e lei di 
trato igual na islanan BES. Durante 
e enkuentro akí, USIBO a eksperen- 
siá agradablemente ku nos mani- 
festashon popular pasífi ko organisá 
dia 5 di mei último bou di e lema ‘Dife- 
rensiá SÍ, Deskriminashon NÒ’, ta ha- 
ñando mas i mas oodo serka gober- 
nashon hulandes i su huristanan ku 
ta konsehá gobièrnu riba derechonan 
humano den nos estado di derecho 
demokrátiko i ku ta bai duna konteni- 
do na artíkulo 1 di nos konstitushon 
kual ta para pa e derecho humano 
fundamental di igualdat i no deskrimi- 


nashon. Manera semper, USIBO a 
trese dilanti ku ta inakseptabel ku 
na 2010 Boneiru a bira parti integral 
di Hulanda i ku nos a bai kai bou di 
e mesun konstitushon, ku e mesun 
nashonalidat, e mesun gobièrnu hu- 
landes komo nos gobièrnu, e mesun 
Staten General, esta Eerste i Tweede 
Kamer komo nos representante, 
pero ku ta trata nos desigual i asta ta 
deskriminá nos hendenan komo siu- 
dadano di ménos rango ku esnan ku 
ta biba na Hulanda Oropeo. 
Nos a bisa semper ku nos no tin 
problema ku ta distinguí òf diferen- 
siá nos den sierto aspekto, pero sí 
ku nos no por aseptá ku pa loke ta 
derechonan sosial ekonómiko kultur- 
al ta deskriminá. I asta nos a bai mas 
leu indikando ku e diferensianan akí 
nunka mag ta den nos desbentaha. 
Ku nos no ta igual, ta evidente. 
Hulanda ta keda 9 mil kilometer leu 
for di nos ku un klima, un situashon 
geográfi ko, un ekonomia, un gran- 
dura di poblashon diferente i komo 
tal ta eksigí ku sierto regla i leinan no 
por konta igual pa nos. Semper mi 
ta duna e ehèmpel ku sí na Hulanda 
e regla ta ku pipanan di awa mester 


pasa 11 meter bou di tera pa evitá ku 
e awa ta fris, serka nos kaminda nos 
tin henter aña solo, un lei asina no ta 
aplikabel ni práktiko. 
Pero nos a bisa tambe sí na Hu- 
landa ta usa e sistema pa stipulá e 
eksistensia mínimo a base di kalku- 
lashon di gastunan básiko mensual 
ku un hende tin pa asina kalkulá 
su entrada básiko, ku mester usa e 
mesun sistema di kalkulá pa nos aki 
tambe. I nos posishon ta argumentá 
a base di artíkulo 20 di nos konsti- 
tushon ku ta preskribí ku gobièrnu 
hulandes, ku ta nos gobièrnu tambe, 
mester pèrkurá pa su siudadanonan 
tin un eksistensia mínimo i ku sí nan 
no por sòru pa nan mes tin e eksis- 
tensia ei, gobièrnu hulandes atraves 
di un sistema di ayudo i seguridat 
sosial, mester pèrkurá pa esei. I ta a 
base di e lei akí ku gobièrnu ta stipulá 
e suèldu mínimo pa esnan ku ta traha 
i ta base di e lei akí gobièrnu ta stip- 
ulá penshun di behes i ònderstant pa 
esnan ku no por traha, ta kalkulá na 
70% di e suèldu mínimo. 
I nos tur a eksperensiá ya pa 12 
aña kaba ku pa motibu ku no a ap- 
liká e lei akí manera e mester ta, nos 


tin pobresa bou di esnan ku ta traha 
i asta nos por papia di miseria bou di 
esnan ku pa un òf otro motibu no por 
traha. Asina tin hopi otro terenonan 
mas di legislashon ku Boneiru ta ke- 
dando atras i ku a krea e desigualdat 
eksistente. 
Ku e orientashon akí pa bin ku e 
lei di trato igual, lo mester bai na elim- 
iná e desigualdat akí. 
I nos di USIBO ta sumamente 
kontentu ku riba e tema akí durante 
e enkuentro, nos ta riba e mesun liña 
di pensamentu. Ta di lamentá sí ku 
te ainda tur e sindikatonan na Bo- 
neiru no ta uní den USIBO pa asina 
nan tambe yuda kumpli ku e meta 
sagrado sindikal, esta sali na interes 
di e klase trahadó i nan famia. Forsa 
ta den UNION i kunuku ta grandi ku 
hopi benefi sio pa kosechá riba tereno 
di derechonan sosial i derechonan 
igual, pero trahadónan di den kunuku 
ta poko. 
I awe mi kier terminá ku e men- 
sahe aki pa tur sindikato na Boneiru 
i nan lidernan. 
SI BO NO TA BIBA PA SIRBI, BO 
NO TA SIRBI PA BIBA. 


Sindikalismo 
na Boneiru39 

KRALENDIJK – Ar- 
thur Sealy den su komen- 
tario semanal, ta trese di- 
lanti Anthony Janga, un 
hóben di Rincon, ta den e 
delegashon di Hulanda ku 
ta partisipá na e kumbre di 
kambio di klima na Egipto. 
Parse ku na Boneiru polí- 
tika no ta preokupá ku un 
parti di e isla ta bai pèrdí. 
Awe un hóben ta den 
kompania di personanan 
tòp di mundu pa diskutí 
i dialogá kon mester bini 


Polítika no ta preokupá 
Un gran parti di Boneiru ta bai pèrdí 


areglo pa e sushadónan 
mas grandi di mundu huntu 
ku organisashon, sientífiko 
i habitantenan yuda pa tem- 
peratura na mundu no sigui 
subi, segun Sealy. 
Sealy ta sigui: “Ta yega 
tempu pa Konseho Insular 
asumí su responsabilidat i 
pone nanishi den e direk- 
shon di un vishon i meta 
bon deliñá pa na 2050 tin 
un Boneiru protehá i un 
pueblo ku ta konfia den 
polítika.” Sealy ta duna 


ehèmpel kon ta atendé ku 
pueblo den e kaso di Bon- 
Lab ku ta netamente klima 
di salubridat. Liña di histo- 
ria ta eliminá BonLab. Den 
reunion di Konseho Insular 
a bira konosí ku ta trahando 
riba regla morto di BonLab 
ku mira riba un kumpradó 
di e kadaver. Gezaghebber 
na 2020 a laga hasi inves- 
tigashon di integridat na 
BHM i un di e 7 puntonan 
tabata ku BonLab ta po- 
siblemente fayit. Na fin 


di 2021 a bira konosí ku 
ZJCN ta mantené BonLab 
finansieramente te fin di 
2022. Despues di dies luna, 
sin pone pueblo na altura 
kiko ta bai pasa ku Bon- 
Lab, a bai Hulanda pa shou 
i a haña un baño di awa friu 
serka Sekretario di Estado 
Maarten van Ooijen, ku 
poko dia pasá tabata na Bo- 
neiru, pero no a traha sita. 
Na momentu ku van Ooi- 
jen a nenga di risibí e dele- 
gashon, e lidernan mester a 


subi avion regresá Boneiru. 
Pero mester keda hasi 
kompra na Primark, na lugá 
di bin mobilisá pueblo pa 
tene akshon. 
Awor ta ora pa laga 
Follow The Money hasi 
investigashon pa sa ken ta 
íntegro i bini ku moshon pa 
hasi investigashon, òf ta na 
nos periodistanan ku ta hasi 
investigashon imparsial pa 
trese klaridat. Mester tin 
un òf mas kulpabel den e 
porkeria akí segun Sealy. 


K R A L E N D I J K — 
Trabounan di konstrukshon 
na pir di Karel’s Beach 
ta sigui. Esaki despues 
ku trabounan a wanta pa 


3 luna. Motibu di e stag- 
nashon ta ku mester a war- 
da palu for di Sürnam. 
“Siman pasá nos a risibí 
e palunan. Debí na áwaseru 


na sùrnan, no por a saka e 
palunan for di lots”, Karel 
Visser kende ta propietario 
di e establesimentu ta sp- 
lika. 


Konstrukshon Karel’s ta sigui 


Pronto por nota ku 
trabounan na e pir lo kon- 
tinuá. 
Pa loke ta konstrukshon 
di e hotèl Zeezicht, esaki ta 


bayendo bon. 
“Nos ta poko for di ske- 
ma, pero generalmente e 
konstrukshon ta bai bon,” 
Visser ta bisa. 

KRALENDIJK – Dia 5 
di novèmber Marklin Eus- 
tachia, e kara di e departa- 
mento di asuntu di labor, 
a despedí di unidat RCN 
di Asuntunan Sosial i Em- 
pleo, SZW. 
Marklin for di 1997 a 
traha na asuntu di labor, na 
promé instante pa Entidat 
Públiko i for di 10-10-10 
pa e unidat SZW di RCN. 
Durante di su despedida el 
a bisa ku semper el a dis- 
frutá traha ku hende i pa 
yuda hende ku su problema 
laboral. 
“Ounke mi ta konsiente 
ku no tur ora por solushoná 
tur kos, esaki a bira mas 
fásil sí debí na mi ret di 
kontakto.” Na SZW semper 
Marklin tabata un gran ko- 
lega. 


Sí bo puntr’é pa yu- 
dansa, semper e ta kla pa 
asistí. Erik Brakke, hefe 
di unidat SZW di RCN, a 
gradisí Marklin Eustachia, 
na nòmber di tur kolega di 
unidat SZW di RCN, pa su 
frankesa i embolbimentu. 
Brakke a deseá Mark- 
lin prosperidat durante su 
penshun bon meresí. 
Relashoná ku despe- 
dida di Markin Eustachia, 
e departamento di asuntu 
di labor di unidat SZW di 
RCN, tin orario di konsulta 
te promé di yanüari 2023, 
djaluna te ku djabièrnè, 
di 8’or te 10’or di mainta. 
Despues di 10’or persona 
ku tin pregunta tokante 
asuntu laboral, por akudí ku 
sita previo. 


Marklin Eustachia ta baha 
ku penshun 

Na momentu ku nan invitá bo pa partisipá na e Festival di Buki 
pa Mucha na Aruba bo tin ku asistí na diferente otro aktividat. 
Entre na otro enkuentronan sosial i tambe entrevistanan na radio 
i televishon. Asina nos a haña nos ta partisipá den un programa 
radial na Radio Hit di Johnny Habibe. 
Mi konosé Johnny pa hopi aña kaba. Fo’i tempu ku e tabata 
traha na Voz di Aruba. E tabatin un programa pa hubentut na e 
emisora aki. Nèt den e tempu ei Ruben Garcia (Scorpio) tambe 
tabata hopi popular. Tabata den e di dos mitar di dékada ses- 
enta ku nan a drenta radiodifushon na Aruba i nan dos tabata 
ídolonan di hopi hóben. Na Kòrsou den mesun tempu ei Her- 
manito tabata manda mundu ku si PSH. 
A parti e grupo di outor den dos pa e programa. Ami tabata 
den e promé grupo. Konduktor di e programa tabata Morgan Ar- 
rindel, un dama veterano kaba den radio na Aruba. El a kuminsá 
su karera na Radio Antillana, ku tabatin su studio na San Nico- 
las. E direktor di Radio Antillana tabata Tuyo Prince, pero e kara 
i bos tabata Hubert (Caruso) Booy, un dje personanan di mas 
markante i kolorido den radiodifushon. E hòmber di ‘a gozar’. 



Morgan a habri e programa ku dediká 1 minüt di silensio na su 
kolega Ruben Garcia. El a deskribí Ruben komo un gran kolega, 


Fakansi i trabou na 
dushi Aruba (2) 


Despues di basta aña mi ta na Aruba atrobe. 
Dushi Aruba lo mi bisa. Isla na unda mi a 
pasa mas ku ún aña di mi bida i ku a bira 
mi segundo isla. Mi a haña invitashon pa 
partisipá na e siman di buki pa mucha. KBF 
– Kinderboeken Festival. Pero di mes mi a 
tuma tempu pa usa mi oreanan pa skucha i 
mi wowonan pa mira, ora tabata nesesario 
usa mi burakunan di nanishi pa hole. I mi 
dedenan pa skirbi e seri aki. 


Pa: Bòi Antoin 


un profeshonal den radio na Aruba. 
Mas aleu Morgan a referí na un entrevista ku el a tene ku 
Ruben hopi aña pasá na Radio Antillana. Tabata e tempu di sola- 
mente kuater stashon di radio na Aruba, esta Voz di Aruba, Ra- 
dio Kelkboom, Radio Victoria (religioso) i Radio Antillana. 
“E tempu ei tabatin hopi kompetensia i rivalidat entre emisor- 
anan. No tabata posibel pa bo entrevistá un lokutor di otro emi- 
sora. Nos a fèrwagt ku nos lo a bai haña problema ku e doñonan, 
pero esei no a sosodé”, Morgan a konta. 
Morgan tin hopi aña kaba ta hasi e programa aki na Radio 
Hit di Johnny Habibe. Ko-presentadó ta Stan Dabian, kende na 
kuminsamentu di e programa tin un sekshon yamá ‘Triki di Dia’. 
Djasabra último el a papia di ‘lesa’ i ‘resa’. 



Mirto Lacle, guru den mundu kultural di Aruba, a introdusí e 
outornan den e programa i a referí na e tema di e siman di buki 
pa mucha, ku ta ‘Biba Natura-lesa’. Pues e preguntanan na mi 
tabata tokante naturalesa. 
M’a splika mi embolbimentu ku naturalesa, ku pa mi ta un di 
e tres piedranan di fogon na kua semper mi ta referí. E otro dos 
piedranan di fogon ta historia i kultura. 
Mi a papia di e investigashon di Green Peace ku ta indiká ku 
aki 40 pa 50 aña parti sùit di Boneiru ta bai bou di awa. Maso- 
ménos dos siman mi tabata den ‘NOS Journaal’ pa papia riba e 
asuntu aki. Na skolnan di Aruba mi ta finalisá mi presentashon 
ku e menasa aki pa Boneiru. 



Djasabra atardi 6or nos grupo di outor tabata pará kla spe- 
rando riba transporte pa hiba nos un enkuentro sosial den e edi- 
fisio di ‘Caribiana’ di biblioteka di Aruba. Pará dilanti Camacuri 
Apartments, nos kas durante e siman aki, un limusin koló blanku 
a kore yega. Un limusin hopi largu ku, segun mi, si e drenta nos 


Atenshon pa Ruben 
Bou di awa 


Radio Hit 


‘Breaking news’ 

Kaya Grandi ora ku su tapa di motor ta na Mona Lisa, ainda su 
baul ta na TCB. 
Nos a kere ku ta limusin ku nan a manda bin buska nos. 
Esei sí lo tabata ‘breaking news’. Ta un biá so den mi bida m’a 
kore den un limusin. Esei tabata na Atlanta, Georgia, Estádos 
Unídos. 
Parse ku e limusin a bin buska un pareha haitiano i nan del- 
egashon pa bai kasa e anochi ei. Nan idioma a reda nan orígen 
haitiano. 


Loke sí tabata ‘breaking news’ ta e echo ku koriente a bai 
nèt na momentu ku nos a kaba kome. Un blèkout riba henter 
Aruba. No tabatin oportunidat pa tene ningun diskurso, esta si 
esei tabata tenshon anto. 
A kore sende algun bela pa trese klaridat. Tio Ali a kue su 
tambú i kuminsá trese ambiente. Despues un pa un e grupo a 
plama i kue nan destino. Yega hotèl den skuridat. Danki Dios 
tabatin basta klaridat di luna. M’a benta mi mes riba kama i 
pega soño mesora. Banda di mitar di un den anochi koriente a 
bini bèk. 


Blèkout 

KRALENDIJK 
– 
Siguiendo un notifikashon 
di un turtuga den problema 
na Mi Dushi, staf i bolun- 
tario di Sea Turtle Con- 
servation Center (STCB), 
siman pasá a bai Klein Bo- 
naire pa lokalisá e turtuga. 
Ounke ku no a lokalisá 
e turtuga den problema, a 
kapturá un turtuga karèt 


Turtuga den problema 


femenino grandi. STCB ta 
kere ku e turtuga a kaba 
ku su temporada di pone 
webu. Durante inspekshon, 
a nota ku e turtuga ta hopi 
debil i su kaska tabata tapá 
ku sangriwela. 
A laga e turtuga bai, 
pero despues di konsultá ku 
e veterinario spesialisá den 
turtuga, a disidí pa bolbe 


sali en buska di e turtuga pa 
kaptur’é ta trat’é. Danki na 
e abilidat pa spòt turtuga di 
Tessa, a lokalis’é i a raspa 
su kaska, limpia su alanan i 


kita di sangriwelanan. 
Una bes ku e turtuga 
tabata limpi, a lag’é bai 
atrobe. STCB ta kere ku e 
turtuga akí a yega na fin di 


su temporada di pone webu 
i tabata kla pa regresá su 
kas den e próksimo siman- 
nan. 


KRALENDIJK 
-- 
Mangrove Maniacs ta hopi 
orguyoso ku su boluntario 
ku konosementu múltiple, 
entusiasmá i miembro di di- 
rektiva di promé ora, Arno 
Verhoeven, a bira e direktor 
nobo di Dutch Caribbean 
Nature Alliance (DCNA). 
Naturalmente Mangrove 
Maniacs ta bai sinti falta 
di Verhoeven riba djamars 
mainta regular den fèlt, den 
e kanalnan di pal’i mangel 
i eventonan, pero ta komb- 
ensí ku durante su dianan 


Mangrove Maniacs ta bai sinti 
falta di Arno Verhoeven 


liber e lo tei bèk. 
Apesar di tur kos, Man- 
grove Maniacs sa sigur ku 
Verhoeven ta bai duna un 
kontribushon enorme na 
protekshon di naturalesa 
riba i rònt di e islanan Ka- 
ribe Hulandes den region 
i ku rekuperashon di pal’i 
mangel ta bai haña un bon 
lugá den e prioridatnan di e 
lista di rekuperashon i pro- 
tekshon di naturalesa. 
Mangrove Maniacs ta 
deseá Verhoeven hopi ék- 
sito i plaser. 


JRA Schoonmaakbedrijf B.V. 
ta buska 
1 Technicus timmerman 


Pa mas inf. tel . 785-9041 

Skibi pa Anthony Haile 


Djaweps Parokia di Seru 
Papaya tabata di fiesta ku sel- 
ebrashon di fiesta patronal di 
nan patrono San Martin de 
Porres. Pa e okashon aki nos 
Obispu a bini pa selebrá un 
Santu Sakrifisio di misa huntu 
ku pastor saliente pastor Julio 
i e Pastor Nobo di misa ku ta 
Pastor Ronald Kiban. 
San Martin de Porres ta un 
santu masha kerí na Kòrsou i 
tin hopi deboto. P’esei no ta 
straño ku Iglesia Katóliko a 
duna un misa na Kòrsou nòm- 
ber di San Martin de Porres. 
E santu aki a nase na Lima 
Perú i semper tabata un hende 
ku no solamente tabata stima 
su Dios pero tambe tur kria- 
tura rondó di dje. Hasta ra- 
ton, djaka i kakalaka e tabata 
stima. San Martin de Porres a 
biba un bida ehemplar i sem- 
per tabata dispuesto pa yuda 
su próhimo. San Martin de 
Porres su mama tabata un 
hende di kolo i su tata tabata 
un Spañó. Su tata a bandoná 
su mama ora ku Martin taba- 
ta hopi hóben pero esaki no a 
strob’e pa e biba su fe i nunka 
e a sinti bèrgwensa ku e taba- 
ta di mayornan separá. 
Den su predikashi Obispu 


Un invitashon na bo pa 
bin resa rosario 
Fecha : 6 novèmber 2022 
Ora : 6:00 pm 
Lugá: Seru di Orashon 


Mama Maria ta warda bo! 
Kòrsou tin mester di bo 
orashon 


INVITASHON 


Fiesta Patronal di San Martin de Porres 
na Seru Papaya/Fortuna 


a elogiá San Martin de Porres 
i e forma bunita ku e a biba su 
bida, semper dispuesto pa 
yuda su próhimo. Na Kòrsou 
tambe nos tin algun San Mar- 
tin de Porres ta kana rònt. 
Obispu a rekordá ku ora e a 
yega Kòrsou defuntu Mgr. El- 
lis a menshoná un persona ku 
semper e por a akudí na dje 
pa tur kos ku e tin ku hasi. E 
persona aki di felis memoria, 
Sr. Pepe Ricardo di Wishi, 
tambe tabata tin un aktitut man- 
era San Martin de Porres. 
Ohala nos por sigui haña den 
nos komunidat personan ku un 
aktitut pa semper ta dispuesto 
pa yuda nos próhimo. 


Manera ya ta konosí Pas- 
tor Julio entrante di 1 di 
Novèmber a bira Pastor di 
Wishi i Pastor Ronald Kiban lo 
bolbe bek Seru Fortuna 
despues di kasi 12 aña ku e 
tabata pastor na Seru Fortuna 
kaba un biaha. Pastor Ronald 
a duna kòrtiku su plan nan ku 
e tin pa ku e bario di Seru Pa- 
paya / Seru Fortuna i ta konfia 
ku poder di Dios di por real- 
isá tur e plan nan aki. Ya kaba 
e a kumpra tur e lokual e mester 
na Colombia pa e parti di 
evangelisashon aki. 


Pastor Julio a duna di su 
parti tur e kosnan ku e a hasi 
na misa durante di e último 6 
añanan ku e tabata pastor. 
Ainda tin mas kos di hasi pero 
e ta satisfecho i ku hopi ánimo 
e ta bai hinka su skouder bou 
di e trabounan ku ta ward’e na 
misa di Wishi su parokia nobo. 
Na kuminsamentu di desèmber 
e parti ofisial di traspaso di e 
pastornan lo tuma lugá dor di 
Obispu den un seremonia ofi- 
sial. 
E potrètnan ta duna un im- 
preshon di e aktividatnan ku a 
tuma lugá djaweps anochi den 
misa. 


Obispu huntu ku Soeurnan 


Kor ku a anima 


Pastor Julio dunando sp- 
likashon kual ta tur e 
proyektonan ku e a hasi 
durante ku e tbata pastor 


Ofrenda 


Parti di ofrenda 
Ingrid i Anthony dilanti di 
San Martin de Porres 


Entrada di nos Obispu den misa 


San Martin de Porres. 


Pastor Ronald huntu ku Obispu i Pastor Julio. 


Presentenan den misa. 

ARUBA 
ARUBA 


Jonathan Kalugdan a salba di 
Acusacion di intento 
di mata Polis 


ORANJESTAD -- Jon- 
athan Kalugdan a insisti 
durante tratamento di e 
caso cu ningun momento 
tabata su intencion pa mata 
e Polis. E tabata simple- 
mente un accidente ora cu 
el a trata di huy pa evita 
control di e polisnan. Hues 
na final a bay di acuerdo cu 
su splicacion, y a absolve 
di e acusacion principal di 
intento di mata, pero si a 


hay’e culpabel di maltrato 
severo, menasa y posesion 
di arma di candela. 
Diabierna mainta tabata 
e momento di sentencia pa 
e acusado aki. “Bo ta culpa- 
bel cu riba prome di mei di 
e aña’ki a comete maltrato 
severo, menasa y posesion 
di arma di candela.” 
A splica e acusado cu 
e acusacion di intento di 
mata e polis no a keda 


proba. Esaki ta momento 
cu e acusado a dal un grito 
“Yes”. A sigui splica cu no 
a proba cu e intencion di e 
acusado aki tabata pa mata 
e polis. Pa proba esaki mes- 
ter e acusado mester tabatin 
un actuacion cu ta mustra 
cu e kier a mata e polis. 
A splica tambe cu no a 
proba cu e acusado a bay 
cu velocidad halto riba e 
poste di luz mientras cu e 


polis tabata colga na e auto. 
E victima a hinca su man 
den auto di e sospechoso. 
No por descarta cu door di 
esaki el a causa un lucha pa 
control di e vehiculo. 
A menciona declara- 
cion di un testigo, kende 
a bisa cu el a mira e auto 
ta zwaai riba caminda sin 
control. Esaki, Hues a bisa, 
ta prueba cu e acusado no 
tabatin control riba e stuur 
di e auto. Pues e acto aki a 
causa no intencionalmente 
el a auto a bay riba e palo 
di luz. 
Di otro banda, si a keda 
proba maltrato piso, me- 
nasa, y posesion di arma di 
candela. Banda cu e deli- 
tonan aki ta proba, tambe e 
ta castigabel. “Ta papia aki 
di un maltrato pisa contra 
un Polis. Bo actuacion ta 
haci e trabou di polis difi- 
cil. Ademas, a falta respet 
na e funcionario cu tabata 
percura pa siguridad pu- 
blico. Bo a viola integridad 
di e victima.” Den e otro 
acusacion, a tene cuenta cu 
e menasa cu arma di can- 
dela a tuma luga den un 
sitio publico. Hues a splica 
tambe cu a tene cuenta cu e 
acusado aki a yega di haya 
un condena pa algo similar, 
pa cual aworaki un castigo 
largo ta na su luga. P’esey 
el a impone un castigo di 
cinco (5) aña di prizon. E 
agente a pidi en total 50 
mil florin pa daño material 
y inmaterial. E prome ta un 
suma grandi cu el a pidi pa 
overtimenan cu el a perde 
di gana. Hues ta haya cu 
esaki ta forma parti di su 
salario pa cual el a dicidi 
di otorga un compensacion 


pa esaki cu e acusado mes- 
ter paga, esta 5 mil florin. 
Semper, el a splica e victi- 
ma, e caminda ta keda habri 
cu e por cuminsa un civil pa 
pidi un suma mas grandi. 
Pa e daño emocional cu el 
a sufri tambe a otorga un 
suma di 5 mil florin. Pues 
un total di 10 mil florin, cu 
si e acusado no paga, e lo 
mester bay 85 cera. 
E acusado tin 2 siman 
pa pensa si e ta apela e sen- 
tencia aki. Probablemente 
e o no hacie, si mira e 
acusacionnan pisa y e casti- 
go cu el a haya, ta loke Hof 
normalmente ta duna. Se- 
gun loke ta para den e pro- 
ces-verbaal, dia prome di 
mei, e funcionario policial 
cu un colega tabata tene un 
control den trafico y a para 
un chauffeur cu a resulta e 
acusado aki. Cos a bay fout 
ora cu nan a puntr’e si e tin 
un arma di candela y el a re- 
corda e arma di su amigo cu 
ta scondi den e auto. Segun 
e Polis su declaracion, el a 
hinca su man den e auto pa 
saca e yabi for di e switch, 
pero e chauffeur a wanta su 
brasa y a primi gasolin. El a 
lastr’e riba un distancia sin 
lage bay y despues a bay di- 
rectamente riba un palo di 
luz. E acusado ta desmenti e 
version aki. Segun el a con- 
ta den Corte, ta berdad cu 
nan a puntr’e si e tin arma, 
el a spanta y a primi gasolin 
pa huy for di e sitio. Pero 
e polis na su banda, a gara 
na e stuur y tabata bir’e un 
banda, mientras cu e mes 
tabata ranca e stuur pa bay 
otro banda, pa evita di dal 
den e muraya di Imeldahof. 
Pero el a dal den e acera. 


Ocupantenan di Hyundai Van deteni, 
despues di a cay den greppel 


ORANJESTAD 
-- 
Diasabra marduga den 
careda di 2’or polis a bay 
pabou di Brandweer Ka- 
zerne na Tanki Flip, unda 
cu un auto a cay den e 
greppel banda di panort. 
Na yegada polis a topa cu 
un Hyundai H1, gekenter 


den e greppel. 
E dos ocupantenan no a 
resulta herida, pero si am- 
bos tawata bou influencia 
di alcohol. E auto lo tawata 
bayendo direccion pabou 
y pa un of otro motibo a 
hala bay na su man drechi 
y cay den e greppel. Mes 


ora a bay over na detene e 
chauffeur, cu a bay trans- 
portwagen Shaba. Pero e 
amigo tambe a cuminsa 
haci fastioso cu polisnan y 
e tambe a keda deteni. 
Pues tawata parce cu e 
no kier pa su amigo su so 
bay cera, pero e tambe. 

ORANJESTAD -- Dia 
6 di novèmber tabata un dia 
históriko pa aviashon den 
region Karibe, ku e promé 
buelo eléktriko realisá den 
Karibe Hulandes ku e Pip- 
istrel Velis Electro di Royal 
NLR. Ku e buelo akí, a in- 
ougurá ofisialmente e pro- 
mé evento internashonal di 
transporte aéreo ‘A Flight 
to the Future’, organisá pa 
Aruba Airport Authority 
N.V. (AAA), na nòmber di 
Dutch Caribbean Coopera- 
tion of Airports (DCCA). 
Minister di transporte, 
Ursell Arends, tabatin e 
honor di ta e promé pasa- 
hero riba e buelo eléktriko 
akí. “Esaki ta historia den 
proseso. Pa ta e promé pa- 
sahero abordo di un buelo 
eléktriko den region Karibe 
tabata un honor i alabes 
un emoshon. Sostenibili- 
dat i inovashon, ta un parti 
importante di e vishon ku 
gobièrnu tin pa futuro i pa 
por tin e buelonan eléktriko 
akí realisá den region ta un 
testimonio mas di nos kom- 
promiso pa eksplorá, desar- 
oyá y implementá esfuerso 
sostenibel.” 
Den presensia di vários 
mandatario invitá for di 


Aruba a eksperensiá e promé buelo 
eléktriko históriko den Karibe 


seis isla den Karibe, invi- 
tado spesial di Hulanda, 
Merka, 
Canada, 
Latino 
Amérika, Sentral Amérika, 
Europa i vários ehekutivo 
di diferente aeropuerto di 
Karibe, e Pipistrel Velis 
Electro a lanta buelo pa 
mitar di seis di atardi ku 
a dura 15 minüt. E Pip- 
istrel Velis Electro a yega 
Aruba siman pasa i a pon’é 
den hangar di Aeropuerto 
di Aruba mes p’asina por 
ehekutá e buelonan elék- 
triko durante e siman di ‘A 
Flight to the Future’.Dutch 
Caribbean Cooperation of 
Airports ta un koperashon 
entre e seis aeropuertonan 
di Karibe dentro di Reino 
Hulandes. DCCA tin komo 
meta pa presentá diferente 
opshon di transporte aéreo 
alternativo ku enfoke riba 
futuro, p’asina por mehorá 
e konektividat interinsular 
entre e islanan di Karibe 
Hulandes hasiendo esaki 
unu mas aksesibel, mas 
efisiente i mas sostenibel. 
P’e motibu akí ta organisá e 
promé evento internashonal 
di transporte aéreo sosteni- 
bel ‘A Flight to the Future’, 
ku ta tuma lugá for di 7 pa 
11 di novèmber na Aruba. 


“Servisio medio, merka- 
do laboral, ret sosial i e 
ekonomia, por benefisiá di 
e konekshonnan aéreo mas 
aksesibel i sostenibel,” se- 
gun presidente Joost Meijs, 
na nòmber di DCCA. 
Royal NLR - Nether- 
lands Aerospace Centre, ta 
partisipá na e evento. Pa e 
okashon akí, e avion di in- 
vestigashon eléktriko NLR, 
e Pipistrel Velis Electro, 
ta bia realisá vários buelo 
eléktriko. Ademas, e buelo 
di djadumingu tabata e pro- 


mé buelo di un avion elék- 
triko den Karibe. Pipistrel 
Velis Electro ta un ‘2-seater 
propeller training aircraft’, 
ku ta kompletamente mane- 
há pa un motor eléktriko 
ku por bula pa 30 minüt, 
tumando en kuenta un 30 
minüt di tempu di reserva. 
Lo demostrá e avion di in- 
vestigashon eléktriko di 
NLR tambe den e hangar na 
aeropuerto pa e komunidat 
di e isla. 
NLR ta kere ku ta kru- 
sial pa involukrá un i tur 


den e biahe pa un futuro di 
aviashon sostenibel. 
Durante henter e si- 
man di e evento, ta bai tin 
diferente diskurso i vários 
presentashon, alabes ta bai 
realisá diferente pènel di 
diskushon, proveé vários 
masterclass i realisá algun 
demostrashon 
diario 
di 
buelo eléktriko ku Pipistrel 
Velis Electro na aeropuerto. 
E konosementu kompartí 
durante e siman di e evento, 
ta diferente tur dia. 


Muhe cu a maltrata otro muhe 
dilanti Casino deteni 


ORANJESTAD -- Di- 
asabra marduga algo pasa 
di 1’or un muhe posible- 
mente bou influencia lo a 
yega na Seaport Casino y 
a maltrata un muhe. Algun 


rato despues patruya cu a 
bay e sitio no a bin topa cu 
e persona pero lo a keda tira 
bista rond. 
Algo prome cu 2’or di 
marduga, polis a topa cu e 


muhe aki altura di Crystal 
Casino cu lo tin di haber 
cu e caso na Seaport Ca- 
sino. Polis a para e patruya 
memey caminda y a acer- 
ca e muhe, y despues di a 
haci’e algun pregunta a bay 
over na detene pa maltrato. 
E muhe a keda discuti un 
rato cu e agentenan dicon ta 
detene e, e la wordo splica 
e proceso y na yegada di 
transportwagen 
a 
hib’e 
warda di Playa unda cu e lo 
a wordo cera despues. 

ST. MAARTEN – Un 
delegashon di ministerio di 
hustisia i siguridat, Depart- 
ment National Coordinator 
for Security and Counter- 
terrorism (NCSC), resiente- 
mente a pone atenshon na 
un bishita di kortesia serka 
Promé Minister i Minister 
di Asuntunan General, Sil- 
veria Jacobs. E delegashon 
ta di bishita na St. Maarten 
pa un seshon di partner pa 
loke ta trata e desaroyo di 
e strategia di siguridat di 
Reino Hulandes. Kordiná 
pa NCSC na Hulanda, ta 
desaroyando e strategia di 
siguridat den tur pais di Re- 
ino. E strategia ta un hèr- 
mènt importante, pasobra e 
ta un aserkamentu riba tér- 
mino largu pa sigurá Reino 


St. Maarten planiando strategia di siguridat 


Hulandes kontra menasa di 
e siguridat nashonal. Esaki 
ta ekstremadamente impor- 
tante komo ku aktualmente 
tin konfliktonan ta tumando 
lugá mundialmente ku por 
afektá St. Maarten, manera 
menasa di siguridat siber- 
nétiko, efektonan di kam- 
bio di klima i pandemia. 
E ophetivo ta pa tin un 
strategia di siguridat ta pa 
oumentá e resiliensa i sigur- 
idat di Reino. E delegashon 
a reuní ku diferente partner, 
interno i tambe eksterno. 
Tópikonan ku a diskutí ta 
klima i desaster natural, 
maneho di rísiko di desas- 
ter, atendé ku infrastruktura 
krítiko, malesanan di infek- 
shon, atake sibernétiko i 
krímen organisá. 


STATIA – Un plan pa 
bini ku kosto pa hasi uso 
di servisio di e brènch di 
Maduro & Curiel’s Bank 
(MCB), 
anteriormente 
Windward 
Island 
Bank 
(WIB), a keda posponé te 
otro aña. 
Durante un enkuentro 


Kolegio Ehekutivo ta supliká MCB 
Duna kliente akseso liber di kosto 


ofisial e siman ku a pasa 
ku Kolegio Ehekutivo i 
manager general di MCB, 
Leonard Domacassé i lider 
senior Luis Limaon, a rev- 
elá ku e siudadano di Statia 
ku ta bai banko pa servisio 
manera depositá plaka òf 
lanta plaka, entrante promé 


di mei 2023 mester paga pa 
e servisio. 
Miéntras ku e pospone- 
mentu ta bon biní, miem- 
bronan di Kolegio Ehekuti- 
vo a kurashá e ofisialmente 
di e banko pa konsiderá 
manera pa duna kliente e 
servisio sin kosto. 


Entrante 
promé 
di 
novèmber e brènch di WIB 
na Statia ta operá pa MCB. 
Durante e enkuentro Kole- 
gio Ehekutivo, a bini dilanti 
ku e banko mester konsid- 
erá e nesesidat di gruponan 
vulnerabel den e proseso di 
digitalisashon. 


E ofisialnan di MCB na 
Statia tambe a bini ku un 
sistema di hipotek pa esnan 
ku entrada abou i medio, 
garantia di banki pa empre- 
sario, garantia di hipotek i 
hasi e proseso pa habri kue- 
nta mas fásil. 

HULANDA 
-- 
In- 
stagram ta pone e promé 
paso pa kontrolá edat di 
prinsipalmente usuarionan 
hóben. Menor di edat ku ta 
adaptá nan fecha di nase- 
mentu na edat mas haltu ku 
18 aña, mester bai prueba. 
Usuarionan di netwerk 
sosial por prueba nan edat 
dor di un foto di prueba di 
identidat. Usuarionan ku no 
ke hasi esaki, por hasi un 
selfi e di video. E selfi e akí 
ta keda husgá dor di e em- 
presa Yoti. 


Instagram ta bai hasi bida di mucha difísil 


E teknologia di Yoti ta 
analisá e selfi e i ta kalkulá e 
edat a base di kara. Ta kom- 
partí e kalkulashon di edat 
ku Instagram. E resultado 
ta determiná sí por kambia 
e fecha di nasementu. 
Instagram ta enfatisá ku 
lo eliminá e imágennan di 
kontròl di edat tantu dor 
di e empresa madre di In- 
stagram, Meta, komo Yoti. 
Segun Instagram, esaki ta 
e promé paso pa kontrolá 
edat di usuario. 
For di investigashon di 


e kontroladó britániko, Of- 
com, luna pasá a resultá ku 
un di kada tres mucha bri- 


tániko, tin un kuenta di me- 
dia sosial di adulto. P’esei 
e muchanan ta kore rísiko 


pa bini na remarke pa kon- 
tenido ku no ta adekuá pa 
nan edat. 


HULANDA – Ministe- 
rio Públiko a kuminsá un 
investigashon na e insiden- 


Ministerio Públiko ta kuminsá investigashon 
Insidente di hinkamentu na klínika di tbs 
te di hinkamentu mortal na 
e klínika di tbs, Veldzicht 
na Balkburg, Overijssel. Un 


pashènt a mata un trahadó i 
heridá dos otro. Despues el 
a pone fi n na su bida. 


Ministerio Públiko di 
Oost-Nederland ta hasien- 
do investigashon, pero esa- 
ki lo no kondusí na un kaso 
penal pasobra e víktima a 
muri. Tokante e resultado 
na e momentu akí no por 
kompartí informe, un bo- 
sero a duna di konosé. 
Banda di 1’or di mèrdia 
e kulpabel a drenta un ofi - 
sina kaminda tabatin tres 
trahadó sintá. E hòmber a 
kuminsá ta hinka e miem- 
bronan di personal. Un di 
nan a risibí herida mortal. E 
dos otronan a keda heridá i 


hibá hospital. Un di nan en- 
tre tantu por a bai kas. 
E hòmber, kende tabata 
keda un grupo habrí, despu- 
es di e atake a sera su mes 
den un espasio apart. Ei nan 
el a intentá na pega kandela. 
Seguidamente el a terminá 
ku su bida. Segun e direktor 
di e klínika, e atake a bini 
komo un sorpresa total. 
Den e klínika, ofi sial- 
mente yamá Centrum voor 
Transculturele 
Psychiat- 
rie, ta keda entre otro de- 
tenidonan ku un malesa 
sikiátriko. 


HULANDA – Un dies 
aktivista 
asina 
kontra 
Zwarte Piet, djaluna mèr- 
dia a para reunion di mu- 
nisipio na Emmen. Nan 
ta rabiá ku na Emmen na 
yegada di Sanikolas tin 
Zwarte Piet i ke pa e muni- 
sipio para esaki. 
E konseho ta reuní to- 
kante e presupuesto di otro 
aña, momentu ku e dem- 
ostrantenan a drenta tri- 
buna públiko i a kuminsá 
kana meimei di e sala di 
konferensia. Nan tabata 
grita ‘Kick out Zwarte 
Piet’. Riba pankarta taba- 
tin: ‘Geen Zwarte Piet Ook 
Emmen Niet' i 'Emmen 
Kan Het'. E demostran- 
tenan a nenga di bandoná e 


Demostrashon anti Zwarte Piet 


sala di reunion. 
Segun un bosero di e 
munisipio, no a anunsiá 
a akshon, pero e burge- 
meester a duna e dem- 
ostrantenan tòg espasio pa 
konta nan storia. Despues a 
pidi nan pa bandoná e sala 
di reunion, pero e grupo 
di akshon a nenga i a keda 
sintá. 
Polis, riba petishon di 
e munisipio, fi nalmente a 
saka e demostrantenan for 
di sala. Ta e intenshon pa e 
reunion tokante presupues- 
to a kontinuá djaluna mes. 
E bosero di e munisipio 
a enfatisá ku no a duna sup- 
sidio pa yegada di Saniko- 
las. Sí tabata den konsulta 
ku e komité ku ta organisá 


e aktividatnan di Saniko- 
las. No ta kla te kon leu e 
munisipio ta enbolbí ku e 
desishon pa tin Zwarte Piet 
na yegada di Sanikolas. 

KRALENDIJK--Nos 
no ta komprondé, pero re- 
alidat ta ku djamingu últi- 
mo tabatin kabai riba e fèlt 
di ATC ku poko tempu pasá 
a haña yerba atifisial nobo. 
Nos no sa kon bin e por- 
ta di kurá tabata habrí pa 
e kabai a drenta e kurá di 
fèlt di bala aki, tampoko si 
ta habri a habri e porta pa e 
kabai a drenta e kurá. 
Ta bon pa esnan respon- 
sabel pa e fèlt aki tuma nota 
di esaki i trata pa usuarion- 
an di e fèlt, tene e porta di e 
fèlt será na yabi. 
No por t’asina ku kabai 
i talbes tambe kabritu, ta 
subi riba e fèlt di bala aki. 
Nos a tuma nota ku taba- 
tin algun mucha ku tabata 
kore tras di e kabai ku na fi- 
nal a logra saka e kabai fo’i 
dje kura. OJO shonnan.. 


Fèlt Amas. 
Fèlt di Amas tambe tin 
ku sera e kurá na yabi mo- 


Kabai riba fèlt ATC 
mentu ku no ta hasi uso di 
esaki pa deporte. 
Un fanátiko di beisbòl 
tumando nota di nos pre- 
sensia djadumingu último 
pa kubri final di e torneo di 
Stars, a aserká nos i mustrá 
su prekupashon pa ku e fèlt 
nobo aki ku poko tempu 
pasá a keda konstruí, por 
sièrto un hoya di un fèlt. 
Por a komprondé di e si- 
udadano prekupá, ku asina 
ku tin lus sendé na e otro 
dos fèltnan den serkania, 
entre otro Fèlt Gold Finch i 
Jossy Boekhoudt Ballpark, 
ku e klaridat di lus di e fèlt- 
nan aki, muchanan ta bula e 
waya i si porta keda habrí, 
ta pasa via e porta mes i bai 
kore riba e fèlt. 
Nan ta subi e waya i 
bula esaki bai paden, dado 
kaso e porta ta será. 
Ta bon pa trata na tene e 
porta aki será na yabi mo- 
mentu ku no tin treinen riba 
e fèlt. 


Trata tambe pa evitá ku 
ta subi e waya bula paden, 
sino djisakí e waya anke 


kon duru ku e lo por ta, no 
ta sirbi mas. 
Trata na evitá pa bal- 


dadinan no hasi daño na e 
bunita fèlt aki i kuida esaki. 


K R A L E N D I J K - 
-Djasabra último tabatin 
kontinuashon di e torneo 
di futbòl veterano 35+ 
Brasa Cup, esaki riba su 
di dos dia di e torneo.’ 
Aki ta sigui e resulta- 
donan di partidonan djas- 
abra último. 
Partido nr. 5. 
ATM vs Playa Vèts 
2-6. 
Golnan di ATM ta di 
Svenski Santaris 1 gol. 
Cassius Coffie 1 gol. 
Golnan di Playa Vèts 
ta di Gilbert “Uchi” Mar- 
tis ku 2 gol. 
Juanmar Nicolaas 1 
gol. 
Raf Baudin 1 gol. 


Resultado futbòl Brasa Cup 
Miguel Ore 1 gol. 


Hendricus Lommerse 1 
gol. 
Partido nr. 6. 
Tera Blanku vs Champs 
3-2. 
Golnan di Tera Blanku 
ta di Ridionne Offerman 1 
gol. 
Sigrel Burnet 1 gol. 
Rendolf Engerhart 1 
gol. 
Golnan di FC Champs 
ta di David Fidel ku a hin- 
ka 1 gol. 
Efraim Rafael tambe a 
hinka 1 gol. 
Partido nr.7. 
La Fama vs Teach 
United 2-2. 


Golnan di La Fama ta 
di Rolanda Janzen i Omar 
Semeleer. 
Golnan di Teach Unit- 
ed ta di Richinel Doma- 
cassé i Elton Augusta. 


Wega nr.8. 
Rincon Vets vs De- 
portivo 1-4. 
Gol di Rincon Vets ta 
di Steven Mercera. 
Golnan di Deportivo 
ta di Wendelson Anthony 
2 gol. 
Shairo Emerenciana 1 
gol. 
Rachid Pauletta 1 gol. 
Djasabra awó e torneo 
ya sigui i éksito na e eki- 
ponan den e torneo. 


ARUBA 
HULANDA 


HULANDA – Polis na 
Zaandam a lòs mas ku un 
tiru di atvertensia durante 
detenshon di dos atrakadó 
di 14 aña. E muchanan djis 
un ratu promé a kometé un 
atrako ku despues di a re- 
sultá di ta un arma di hun- 
ga. Despues di e atrako, 
e muchanan a hui riba un 
skuter hòrtá, NH ta skirbi. 
Momentu ku nan a haña sa 
ku polis tabata sigui nan, 
nan a bula den un roi. Un 
agente polisial a lòs un tiru 
di atvertensia. 
Un di e sospechonan 


Polis ta lòs tiru di 
atvertensia 


a entregá, e di dos ainda 
a hasi algun intento pa 
despistá e polisnan. Pa 
arest’é tambe polis a lòs 
tiru di atvertensia den un 
bario habitá. 
“Muchanan di edat akí 
realmente no tin ningun 
tiki komprendementu kiko 
esaki ta nifiká pa e víkti- 
manan i polis,” hefe di e 
kuerpo Sherwin Tjin-As- 
joe, a bisa media regional. 
“Nan ta kometé atrako ku 
arma i trese nan mes tam- 
be den peliger grandi. 
Nan ta hui i kolegan- 


an mester hasi uso di nan 
arma mas biá pa trata na 
para nan. E impakto pa e 


agentenan enbolbí ta gran- 
di. 
Despues 
di 
investi- 


gashon a resultá ku e arma 
ku e muchanan a usa no 
tabata real. 

Den beisbòl U12 
Wolfpack Red Sox kampion 


KRALENDIJK--Dja- 
dumingu último o sea ayera 
tardi den un tremendo par- 
tido kategoria U12, a final- 
isá e torneo di beisbòl di e 
organisashon di beisbòl pa 
mucha ku ta Stars, esaki na 
Fèlt Amas na Tera Kòrá. 
E último partido di e 
torneo tabata un partido 
katagoria U12, ku a bira 
tambe un tremendo partido 
entre e ekiponan Wolfpack 
Red Sox i Little Tigers. 
Tabata un partido ku a 
finalisá ku diferensia di 1 
kareda, pa ta mas eksakto 
ku skor di 13-12 na fabor 
di Wolfpack Red Sox ku 
a titulá kampion den e ka- 
tegoria aki. 


Tabata 
un 
tremendo 
partido bon presensiá pa 
mayornan i e fanatikada di 
e deporte di beisbòl pa nos 
futuronan. 
Basta hende a presensiá 
e partido aki. 
Despues di e partido ta- 
batin tambe un “homerun 
derby” pa despues sigui ku 
e premiashon di e torneo 
den tur e kategorianan di e 
torneo. 
Pa loke ta e partido fi- 
nal di e kategoria U12, no 
por keda sin menshoná ku 
tabata sigur un gran partido 
unda ku nos futuronan di 
U12 a demostrá bon beis- 
bòl i duna e fanatikada un 
tremendo partido pa mira. 


Nan a batayá fuerte- 
mente ku otro te final di 
kua pa un pifio unu a gana i 
e otro a pèrdè. 


Tabata sigur un tremen- 
do partido ku e fanatikada a 
biba ku e partido apoyando 
nos futuronan te final. 


Riba potrètnan e tim- 
nan kampion i supkampion 
U12 i tambe partidi premi- 
ashon. 

KRALENDIJK -- Resi- 
entemente e noble bario di 
Antriol tambe a skohe su 
bandera. E prosedura no 
tabata fásil, pero sí a yega 
unánimemente na un buni- 
ta eskoho. 
Rolando Marin tabata 
e persona ku a diseñá e 
bandera di Antriol, ku fi - 


Antriol tin su bandera 
nalmente a gana e bataya 
ku tabata hopi, pero hopi 
pèrtá. 
Un danki tambe pa tur 
e otro personanan ku a 
manda un diseño pa kom- 
petí. 
Pueblo di Antriol pri- 
meramente ke a felisitá 
Rolando ku a sa di traha 


un bunita diseño, tambe 
ke a gradisí e komishon ku 
Antriol Avanti a skohe i ku 
a karga e nòmber di Kom- 
ishon Pro Bandera pa An- 
triol (KOPROBAN), pa 
nan trabou inkansabel pa 
yega na e bunita eskoho. 
Un gradisimentu tambe ta 
bai pa tur e instansianan 


ku di un òf otro manera 
a kontribuí komo spònser 
di henter e programa pa 
Antriol por tin su ban- 
dera, 
prinsipalmente 
e 


dos spònsernan prinsipal 
ku ta Dabboussi Motors/ 
Avis Car Rental Bonaire i 
Courtyard by Marriott Bo- 
naire. 


